Globalizarea: între pauperism si prosperitate Introducere Scopul fundamental al acestei lucrari este acela de a creea o imagine obiectiva a procesului de globalizare, termen ce nu are momentan o definitie unanim acceptata, dar care descrie un proces multicauzal care are drept rezultat repercusiunile tot mai ample ce sunt resimtite în anumite zone ale globului ca urmare a unor evenimente ce au loc în alte parti ale globului Dezvoltarea inegala a statelor de pe mapamond este un fenomen ce ia amploare în contextul mondializarii, prin cresterea interdependentelor dintre state, în special a celor mai putin dezvoltate fata de cele foarte dezvoltate reciproca fiind perfect valabila, statele foarte puternice datorându-si într-o masura mai mica sau mai mare prosperitatea economica liberului schimb cu statele mai sarace Cel mai afectat de aceste relatii comerciale ramâne în cele din urma omul de rând, în calitate de consumator sau antreprenor Spun acestea deoarece privind lucrurile din punctul sau de vedere, putem observa ca el traieste într-o lume nesigura, respira un aer din ce în ce mai poluat, se hraneste din ce în ce mai nesanatos, cu produse alimentare contaminate chimic sau radioactiv, pe o planeta ale carei zile sunt numarate, în timp ce este facut sa creada ca traieste într-o lume ce se pretinde a fi foarte civilizata si dezvoltata Problema centrala o reprezinta tocmai natura acestei dezvoltari care ar trebui sa se concretizeze cel putin din punct de vedere teoretic asupra bunastarii generale a oamenilor, în timp ce în realitate aceasta înseamna doar bunastarea anumitor segmente ale societatii Lucrarea de fata nu se doreste a fi un argument în favoarea ,,teoriei conspiratiei'' sau o teza care sustine ideile marxiste, ci doar o prezentare a neajunsurilor sistemului capitalist de dezvoltare În ciuda acestui lucru, devine din ce în ce mai credibila ipoteza sustinuta de Karl Marx1, conform careia, sistemul capitalist este format din anumite mecanisme care îl conduc catre autodistrugere Puterea banilor si setea de înavutire afecteaza atât oamenii de rând si totodata comportamentul întreprinderilor, pentru care maximizarea profiturilor reprezinta un tel atât de înalt, încât trec peste responsabilitatea fata de mediul înconjurator sau peste cea sociala Motivele pentru care am ales tratarea acestui subiect sunt legate de faptul ca inechitatile sistemului economico-social în care traim, nu par a disparea Desi pentru unii critica adusa de mine ar putea parea desueta, o consider totusi absolut necesara pentru diminuarea sincopelor din sistemul de dezvoltare economica actual Analiza subiectului în cauza s-a concretizat în dezbateri controversate de-a lungul timpului, prin urmare literatura de specialitate este foarte vasta, numerosi cercetatori exprimându-se fie prin lucrari stiintifice, fie prin studii de specialitate sau chiar carti cu caracter beletristic scrise de fosti ,,asasini'' economici2 Cel mai vehement contestatar al sistemului economico-social de tip capitalist a fost si va ramâne Karl Marx, care sesiza neregularitatile sistemului liberal de comert înca din a doua jumatate a secolului XIX Argumentarea ideilor de mai sus va fi realizata în 4 capitole, fiind urmarita mai întâi relatia trecut-prezent, iar apoi câteva elemente ce stau la baza dezechilibrului economic mondial, continuând cu o mica prezentare a României în actualul context global, pentru ca lucrarea sa se concentreze în final asupra unor concluzii ce ar putea fi formulate pe baza celor analizate pe parcurs 1 Antagonia prezent-trecut 1 1 Scurta incursiune istorica Înca din vremuri ce se pierd în negura timpului, chinezii si o serie de alte popoare asiatice, vechii egipteni, fenicienii si mai apoi grecii si romanii, au desfasurat activitati comerciale pe largi arii geografice, unele dintre ele reusind sa puna bazele unor adevarate imperii coloniale sau politice Cetatile grecesti si-au dezvoltat lanturi de colonii, în jurul bazinului marii Mediterane, în special cel al marii Egee, unele dintre ele chiar pe teritoriul actual al tarii noastre, unde comercializau o gama larga de produse, de la bunuri agricole pâna la bijuterii, ba chiar au înfiintat diferite ateliere mestesugaresti în aceste colonii Romanii au mers mult mai departe, cucerind vaste teritorii cu sabia si exploatând popoarele supuse Si-au dezvoltat o retea complexa de drumuri si poduri care sa faciliteze transportul marfurilor în interiorul imperiului Comertul cu sclavi era înfloritor, si de câte ori o criza financiara lovea Roma, ea avea sa fie rezolvata printr-o noua cucerire care atragea dupa sine bogatii imense În perioada Evului Mediu, exploatarea se producea la nivelul taranilor de pe domeniul feudal, unii dintre ei fiind legati de pamântul pe care îl munceau Imperiul Otoman obtinea venituri uriase de pe urma exploatarii tarilor balcanice, Spania abia scapase de dominatia araba, în timp ce restul continentului se cutremura sub copitele hoardelor de tatari si altor popoare asiatice, care nu ezitau sa jefuiasca si sa cotropeasca orasele si satele Odata cu descoperirea lumii noi, centrul de interes economic cade pe coloniile înfiintate în lumea noua, vechile puteri europene începând la scurt timp sa extermine populatiile indigene si sa le foloseasca resursele, cautând în mod special aurul Lucrurile devin mai complexe odata cu revolutia industriala, care a facut din Anglia o superputere industriala, coloniala si maritima Aceasta a început sa se extinda începând cu secolul al XVII-lea, atingând apogeul la începutul secolului XX când acest imperiu cuprindea aproximativ 20% din suprafata terrei si mai mult de 400 de milioane de locuitori Spuneam ca lucrurile devin mai complexe, deoarece exploatarea se facea acum mai subtil prin comertul cu tarile mai slab dezvoltate De exemplu, englezii si-au asigurat prezenta în India în secolul XVII prin Compania Indiilor Orientale3, si în ciuda faptului ca India ajungea sub directa dominatie engleza abia în anul 1858, ea a fost facuta sa depinda de Anglia prin diferite acte precum cel din 1651, când Parlamentul Englez decidea ca toate importurile si exporturile prin porturile englezesti sa fie facute doar cu nave britanice Treptat, comertul cu metropola englezeasca a saracit India si au adus-o în pragul foametei, desi înainte de aparitia britanicilor aceasta prospera, fiind principalul exportator de produse agricole precum mirodeniile din zona Asiei Centrale si de Sud Est4 Însa pentru ca Anglia sa se poata industrializa, avea nevoie în primul rând de piete de desfacere pentru propriile produse, iar în al doilea rând avea nevoie de furnizori de materii prime5 Astfel, India a devenit din exportator de produse agricole exportator de materii prime, cum ar fi de exemplu cele folosite în industria textila de catre metropola britanica Pe cale de consecinta, urma sa importe din Anglia o gama larga de produse cu grad înalt de prelucrare, deci mult mai scumpe, ceea ce a facut ca India la fel ca si celelalte colonii sa îmbogateasca puterile care le controlau, în timp ce ele erau înghitite treptat de o saracie crunta Putem observa în istoria ultimelor secole o multime de asemenea exemple, tarile sarace fiind exploatate în mod constant de catre superputerile existente în diferite epoci istorice, lucru ce a provocat reactii de contestare din partea noilor superputeri emergente, respectiv Germania si Japonia, conducând în cele din urma la cele doua conflagratii mondiale Efectele intersectarii intereselor economice ale acestor state au fost catastrofale, si merita amintite cu orice ocazie, în caz contrar, ele riscând sa se repete 1 2 Scurta incursiune în prezent Odata cu trecerea acestor vremuri sumbre, în special dupa darâmarea cortinei de fier care a scindat batrânul continent mai bine de jumatate de secol, aparent, lucrurile începeau sa se schimbe Spun aparent, deoarece, în esenta lucrurile erau neschimbate, singurele modificari au aparut în modul prin care exploatarea se produce Spre deosebire de perioada legionarilor romani, care nu ezitau sa foloseasca forta bruta pentru a supune natiunile, astazi, se pare ca sunt folosite metode din ce în ce mai subtile de a realiza acest lucru, recurgându-se la interventia armata doar în anumite cazuri extreme În conditiile în care traim pe o planeta a caror resurse sunt limitate, si în care acestea devin din ce în ce mai rare, importanta si valoarea acestora creste de la o zi la alta Raspândirea lor neomogena pe mapamond face ca o multime de interese sa se intersecteze, generându-se o competitie pentru exploatarea resurselor, referindu-ma aici la zacamintele solului si subsolului Bineînteles ca aceasta lupta este mereu câstigata de catre cei mai puternici, un rol important fiind atribuit coruptiei care guverneaza structurile de conducere ale statelor mai sarace Astfel, se recurge la diferite metode pentru a obtine controlul asupra bogatiilor unei tari, cum ar fi coruperea conducatorilor, înlaturarea acestora, ajungându-se chiar la interventia armata în cazurile în care metodele prezentate mai sus esueaza Bineînteles ca atingerea acestor teluri poate îmbraca o serie de alte forme, cum ar fi cresterea gradului de îndatorare sau aplicarea embargo-urilor, invocându-se pretexte legate de conducerea despotica a unor sefi de stat, fara a lua în considerare repercursiunile asupra cetatenilor simpli ai statelor respective Acestea sunt doar câteva din motivele pentru care gradul de îndatorare al statelor la nivel mondial nu reuseste sa se stabilizeze, razboaiele de natura economica nu au încetat sa faca victime în multe zone ale lumii, miliarde de oameni traiesc în continuare sub limita de subzistenta, în timp ce alte câteva milioane de oameni cad anual victime foametei si maladiilor Banca Mondiala propunea la începutul anilor '90 un program de eradicare a saraciei la nivel mondial, iar statisticile arata progrese semnificative în acest sens Totusi, acestea pot fi puse la îndoiala, deoarece indicatorii macroeconomici sunt meniti sa înregistreze progresele macroeconomice, ei nefiind capabili sa marcheze evolutia precisa a saraciei De exemplu, cresterea PIB-ului într-o anumita economie poate fi benefica doar unui numar restrâns de oameni, în timp ce marea majoritate a populatiei continua sa traiasca în mizerie (subiect asupra caruia voi reveni pe parcurs) Totodata, este cunoscut faptul ca în tarile sarace sporul natural al populatiei este exploziv, ceea ce duce la reducerea numarului de utilitati reale din economie, prin urmare la crestere economica negativa, în ciuda faptului ca principalii indicatori macroeconomici tind sa ia valori din ce în ce mai mari Astfel, putem spune ca lucrurile nu s-au schimbat foarte mult în ultimii ani, lupta pentru bogatie continua sa-si puna amprenta asupra lumii în care traim, iar în lipsa unei strategii concrete de dezvoltare durabila si omogena a natiunilor, lucrurile nu se vor îndrepta prea curând 2 Elemente ce stau la baza dezechilibrului mondial 2 1 Coroporatiile multinationale În anul 1960, David E Lilienthal6, publica un articol în care evalua problemele cu care se confruntau corporatiile americane de peste hotare, folosind pentru prima data conceptul de ,,corporatie multinationala" În acelasi an, un punct de cotitura în literatura de specialitate l-a reprezentat aparitia tezei de doctorat a lui Stephen Hymer7 prin care era accentuata importanta investitiilor directe, nu a celor de portofoliu Acest gen de investitii presupunea transferul unui întreg pachet de resurse (tehnologii, informatii, know-how, management etc ) pe lânga exportul de capital financiar Totodata, conform postulatelor formulate de el, motivul pentru care o firma decide sa investeasca în strainatate coincide cu dorinta de a obtine unele avantaje pe care, din diferite cauze, piata locala nu i le ofera Aceasta idee referitoare la imperfectiunea pietei bunurilor economice si factorilor de productie s-ar putea explica prin faptul ca, firmele prefera sa detina monopolul pe o piata straina dar mai instabila, decât sa se lupte pentru acapararea unei piete cu o concurenta aproape perfecta Asadar, daca venitul marginal obtinut peste hotare este mai mare decât costul marginal al capitalului utilizat, raportul dintre aceste doua variabile fiind net superior celui realizat pe piata interna, investitia în strainatate se justifica din plin Astfel, odata cu trecerea timpului corporatiile multinationale au devenit din ce în ce mai eficiente, ele ajungând sa dobândeasca un grad înalt de mobilitate, expansiunea lor depasind orice limite, în special prin obtinerea unor profituri imense de pe urma monopolizarii pietelor pe care acestea actioneaza În urma dezvoltarii spectaculoase pe care acestea o cunosc, tind sa îsi piarda identitatea si sa actioneze pe cont propriu, devenind astfel din ce în ce mai greu de stapânit de catre orice autoritate statala, suplinind la un moment dat statul8 Exista deci, anumite etape pe care evolutia unei întreprinderi o cunoaste înainte de a deveni multinationala în termen absolut Astfel, se disting urmatoarele etape: întreprindere nationala ? întreprindere internationala ? întreprindere transnationala ? multinationala ? întreprindere supranationala9 Suneam ca prin parcurgerea acestor etape, firma tinde sa îsi piarda nationalitatea, datorita faptului ca, odata cu trecerea timpului, oamenii de afaceri din diferite parti ale lumii încep sa îsi plaseze capitalurile în asemenea companii Asadar, aceste consortii devin din ce în ce mai greu de stavilit în expansiunea lor, ajungând uneori sa genereze inconveniente chiar statelor în care acestea îsi au originea Corporatiile multinationale contribuie involuntar la adâncirea inegalitatilor dintre state, datorita faptului ca acestea reprezinta mediul prin care bogatia se polarizeaza în jurul statelor exportatoare de capital Acest lucru poate fi demonstrat foarte simplu prin studierea teoriei legate de ciclul de viata al produselor formulata pentru prima data de Raymond Vernon10 Conform acestei teorii, exista o strânsa corelatie între motivatia investitiilor în strainatate si fazele ciclului de viata ale unui produs care se succed de la proiectarea sa pâna la diparitia lui din circuitul mondial al comertului Astfel, noile produse apar în statele cu un sector foarte dezvoltat al cercetarii-dezvoltarii si cu o populatie capabila sa îl consume Într-o prima faza, produsul acapareaza piata interna, fiind oferit pietei externe numai prin intermediul exporturilor Pe masura ce creste cererea pentru acest produs, el ajunge la faza maturitatii, fiind totodata îmbunatatit din punct de vedere calitativ Acesta este momentul perfect pentru a-l introduce în alte state dezvoltate, a caror locuitori detin suficiente resurse financiare pentru a-l consuma În cadrul celei de-a treia faze, produsul ajunge sa fie suficient de standardizat pentru a putea fi transferat cu tot cu industria producatoare în tarile mai putin dezvoltate Standardizarea aceasta permite reducerea costurilor, producerea lui la scara, folosirea unei mâini de lucru mai putin specializate, astfel produsul putând fi consumat si de catre locuitorii din statele cu venituri mai mici Statele mai putin dezvoltate preiau, dupa acest model, produsele cu tot cu industria producatoare în momentul în care acestea dau semne de declin în statele dezvoltate Drept rezultat, statele dezvoltate se pot concentra pe creearea unor alte produse, mult mai sofisticate, care necesita mâna de lucru si mai înalt calificata, prin urmare îsi vor dezvolta o industrie mult mai nepoluanta, un sistem de învatamânt mult mai eficient, produse pe care le vor exporta în zonele mai slab dezvoltate la preturi mult mai mari La polul opus, se afla statele mai putin dezvoltate, care sunt umplute cu industrii poluante, care ofera exportului produse ce vor aduce beneficii majore tot statelor gazda din care aceste industrii provin În aceste conditii, se va mentine un ecart permanent de dezvoltare între cele doua categorii de state, iar data fiind repatrierea profiturilor realizate de corporatii în statele gazda (slab dezvoltate) catre tarile de origine (dezvoltate), practic asistam la o inevitabila adâncire a acestui ecart Costul scazut al fortei de munca, al materiilor prime, gradul presiunii fiscale si accesul la diferitele resurse naturale sunt factorii principali care atrag investitorii straini Odata cu revolutia informaticii, se pare ca existenta mâinii de lucru calificate, caracterul si marimea pietei par sa primeze în prezent Astfel, capitalul cauta sa se apropie cât mai mult de locul productiei si desfacerii, el reprezentând un pericol pentru competitorii locali Aceste pericole decurg din capacitatea companiilor straine de a subordona capitalul autohton, înca firav si insuficient de competitiv, lucru ce este posibil datorita avantajelor precum marca de comert, patentele de inventie, sistemul organizational si puterea financiara net superioara de care dispun firmele multinationale si care nu pot fi cumparate sau folosite de catre competitorii locali Tocmai aceste elemente de capital imprima pietei mondiale un caracter imperfect, oferind corporatiilor multinationale posibilitatea de a obtine monopolizarea unor piete mai mici, inclusiv prin accesul preferential la materii prime sau direct la resursele naturale Pe o piata perfect concurentiala aceste avantaje nu ar fi posibile, iar în conditiile actuale, o asemenea piata devine din ce în ce mai greu de realizat, în timp ce capitalurile straine din ce în ce mai greu de controlat, risca sa afecteze independenta economica a statelor 2 3 Institutiile financiare internationale Institutiile financiare internationale militeaza pentru liberalizarea schimburilor economice, adoptând defapt o politica conforma intereselor celor mai puternice economii ale lumii care le controleaza si le finanteaza Astfel, aceste organisme finanteaza proiecte de dezvoltare deseori ineficiente, concretizate de cele mai multe ori în cresterea gradului de îndatorare al statelor, dovedindu-se totodata incapabile în a eradica saracia globala Aceasta saracie cuprinde aproape 3 sferturi din populatia lumii sau 2,6 miliarde de oameni (cu un venit sub 2 dolari pe zi), cifre care au ramas aproape nemodificate în ultimii 20 de ani dupa cum ne arata si Raportul pentru Resursele Globale11, publicat în 2008 Ultimele estimari ale cercetatorilor Bancii Mondiale12, ne arata prin raportul pentru dezvoltare Chen & Ravallion 2008 ca aproximativ 1,4 miliarde de oameni sau un sfert din totalul populatiei globului traiesc cu un venit mai mic de un dolar pe zi fata de doar 876 de milioane de oameni ce apare în acelasi raport din anul 2005 Autorii acestui raport recunosc inexactitatea acestor date, si admit faptul ca, prin încercarea Bancii Mondiale de a aplica standardul comun de 1 dolar pe zi pentru definirea saraciei, netinându-se cont de faptul ca standardele care o definesc difera de la o tara la alta, concentreaza analiza asupra saraciei în termen absolut Aceasta abordare s-a dovedit neconcludenta, deoarece exista o serie de bunuri care nu se comercializeaza pe piata internationala cum ar fi unele servicii si nu numai, extrem de costisitor si totodata dificil de comparat în functie de indicii preturilor diferitelor piete nationale Totodata, acest gen de analiza atrage dupa sine o serie de efecte13 din care rezulta ca, pe de o parte, compararea si analizarea PIB-urilor minimalizeaza veniturile reale ale cetatenilor statelor aflate în dezvoltare, iar pe de alta parte, analiza ratelor de schimb stabilite la nivelul pietelor tind sa supraevalueze veniturile cetatenilor din tarile sarace Totodata, nu a fost luata în considerare cresterea inflatiei, care a facut ca 1,08 dolari pe zi conform indicilor din 1993 sa devina de fapt 1,25 de dolari pe zi în 2005, prin urmare puterea reala de cumparare a saracilor a scazut Asadar, metodele de studiere ale saraciei globale s-au modificat, centrul analizei mutându-se de la compararea indicilor preturilor în vederea stabilirii paritatii de schimb, la determinarea diferentelor dintre puterile reale de cumparare ale oamenilor din diferite state De aici rezulta si faptul ca lumea este mai saraca decât s-a crezut pâna la aparitia raportului Chen & Ravallion 2008 Aceste cifre vin sa întareasca ideea ca avantajele dezvoltarii economice nu sunt împartasite de toata lumea, iar lucrurile nu se vor îndrepta fara înfiintarea unor institutii noi si care sa puna accentul pe nevoile reale ale cetatenilor tarilor Lumii a Treia, independente de jocul politic mondial Acestea ar trebui sa transfere dreptul de exploatare a resurselor naturale în mâinile autoritatii reale a localnicilor, proprietari de drept ai acestora 3 România în contextul globalizarii Odata cu prabusirea blocului comunist, România a dus o politica de liberalizare a economiei, si de integrare în structurile euro-atlantice Putem spune însa ca acest proces s-a derulat mult mai lent în comparatie cu o serie de alte state aflate în aceeasi situatie la începutul anilor '90 în principal datorita incompetentei si coruptiei ce guvernau organismele de conducere ale statului Mostenirea lasata acestei tari de catre fostul regim nu au fost administrata corespunzator, fiind efectuate privatizari în masa, multe dintre acestea extrem de nerentabile pe termen lung, dar care, pe termen scurt s-au dovedit a fi profitabile dar nu pentru marea majoritate a populatiei Vechile tratate comerciale, nu au fost renegociate, ceea ce a dus la pierderea pietelor externe si în definitiv la prabusirea economiei românesti, ce era preponderent orientata spre exporturi Acest colaps s-a concretizat în cresterea ratei somajului si cea a inflatiei, la deficite bugetare, în conditiile în care în anul 1989, România avea un excedent bugetar de 8,6% si fara datorii externe Toate acestea au dus la pierderea încrederii populatiei în clasa politica si în final în exodul unei parti a populatiei, în special a celei cu înalta calificare, pregatita si specializata în scolile fostului regim, care, de altfel s-au dovedit a fi extrem de eficiente în ciuda tuturor criticilor România sufera si azi din cauza greselilor pe care le-a facut în trecut, desi, începând cu 1 ianuarie 2007, este membra a Uniunii Europene Ea a fost multa vreme ocolita de catre investitorii straini, datorita instabilitatii pietei, fapt ce indica modul în care eram priviti din exterior, explicându-se astfel aderarea întârziata la structurile Uniunii Europene Totusi, aderarea aderarea a avut loc, desi, motivul nu a fost tocmai obtinerea de catre tara noastra a unor rezultate excelente în plan economic, ci, mai degraba marimea pietei noastre interne, calitatea resurselor umane, prezenta unor importante resurse naturale, cu alte cuvinte potentialul nostru economic si pozitia noastra geografica au jucat rolul decisiv în aderarea tarii noastre din 1 ianuarie 2007 4 Concluzii Azi, lumea se afla într-un moment de rascruce, si se confrunta cu o criza economica ce risca sa se concretizeze în recesiune economica, prin urmare pune sub semnul întrebarii paradigma de gândire neo-liberalista Epicentrul acestei crize care a reusit sa zguduie întreaga viata economica internationala din temelii se afla în Statele Unite ale Americii, si efectele ei se rasfrâng asupra tuturor economiilor în contextul cresterii interdependentelor dintre state la nivel mondial De aici rezulta ca economiile nationale si-au pierdut în mare masura independenta, devenind astfel mult mai vulnerabile socurilor venite din exterior Putem observa ca cele mai afectate state care au fost lovite de acest val de recesiuni, sunt tocmai cele cu un înalt grad de deschidere al pietelor proprii, deoarece o mare parte din activitatile lor economice se bazau pe investitorii straini pe care îi gazduiau si care acum se confrunta cu probleme majore Multe state îsi datoreaza dezvoltarea importurilor de capital, în special state din Asia de sud-est, ajungând chiar sa concureze de la egal la egal cu puterile industriale deja consacrate, precum Uniunea Europeana si Statele Unite ale Americii Au reusit acest lucru în special prin liberalizarea fluxurilor de capital, care poate aduce beneficii majore statelor gazda daca acestea actioneaza ca un mecanism de filtrare a investitiilor si reusesc sa armonizeze interesele marilor consortii multinationale cu interesele lor proprii În ciuda faptului ca pentru unii a functionat acest model de dezvoltare, timpul ne va spune cu siguranta daca aceste exemple sunt demne de urmat Bibliografie selectiva 1 Alvin Toffler, Al Treilea Val, Editura Politica, Bucuresti, 1983 2 Catalin Postelnicu, Corporatiile Multinationale: locul si rolul lor în economia mondiala, Editura Casa Cartii de Stiinta, Cluj Napoca, 1998 3 Daniel Cohen, Bogatia lumii, saracia natiunilor, Editura Eurosong & Book, 1998 4 Damien Millet & Eric Toussaint, Figures related to the debt, 2009 5 Daniel C Korten, Corporatiile conduc lumea, Ed Antet, 1997 6 David Dollar, Globalization, Poverty, and Inequality since 1980, 2004 7 David Ricardo, Principiile de Economie Politica si de Impunere, Editura Antet 8 Francisco H G Ferreira, Martin Ravallion, Global Powerty & Inequality: a rewiew of the evidence, 2008 9 John Perkins, Confesiunile unui asasin economic, Editura Litera International, 2007, Bucuresti 10 Karl Marx, Friedrich Engels, Opere alese în doua volume, editia a 3-a, volumul 1, Editura Politica, 1966 11 Martin Ravallion, Shaohua Chen, Prem Sangruala, Yan Bai si Xiaozang Li, World development report 2008 12 Mustapha Sadni Jallab, Monnet Benoît Patrick Gbakou, René Sandretto, Foreign Direct Investment, Macroeconomic Instability & Growth in MENA Countries, 2008 13 United Nations Conference on Trade and Development, Division on Investment, Technology and Enterprise Development, Transnational Corporations, Vol 14 Nr 3, Dec 2005 14 United Nations Development Programme, United Nations Environment Programme, World Bank, World Resources Institute, World Resource Report 2008 15 United Nations, Trade & Development Report 2008, New York & Geneva 2008 16 World Bank, World Debt Tables, Finance & Development Report, June 1997, Vol 34, Nr 2 Suteu Valer Olimpiu coordonator Alin Codoban 1 Karl Marx (5 mai 1818, Trier - 14 martie 1883, Londra), fondator al socialismului stiintific, al materialismului dialectic si istoric, critic al economiei politice liberale si al sistemului capitalist 2 John Perkins, Confesiunile unui asasin economic, Ed Litera International, 2007, Bucuresti 3 Compania Indiilor Orientale, Companie înfiintata în anul 1600 de catre englezi, model copiat 2 ani mai târziu de catre olandezi si mai târziu de catre o serie de alte metropole, în scopul exploatarii noilor tinuturi colonizate Prototip al societatii comerciale pe actiuni moderna 4 Karl Marx, Friedrich Engels, Opere alese în doua volume, editia a 3-a, volumul 1, Editura Politica, 1966, p 296-309 5 Daniel Cohen, Bogatia lumii, saracia natiunilor, Editura Eurosong & Book, 1998 pag 54-58 6 David E Lilienthal (1899-1981), administrator public american, nascut în Morton, Illinois Sef al Tennessee Valley Authority între 1941 - 1946, apoi sef al comisiei pentru energia atomica între 1947 - 1950 7 Stephen Herbert Hymer (1934 - 1974), The International Operations of Multinational Corporations (1960) 8 Alvin Toffler, Al treilea val, Ed Politica, Bucuresti, 1983, pagina 433 - 436 9 Catalin Postelnicu, Corporatiile Multinationale: locul si rolul lor în economia mondiala, Ed Casa Cartii de Stiinta, Cluj Napoca, 1998, pagina 28 10 Idem, pagina 111 11 United Nations Development Programme, United Nations Environment Programme, World Bank, World Resources Institute, World Resource Report Guide pagina 1 12 Martin Ravallion, Shaohua Chen, Prem Sangruala, Yan Bai si Xiaozang Li, World development report 2008 13 Vezi efectul Balassa-Samuelson (1964), larg acceptat azi ca o explicatie a efectului Penn - - 2 